Maudhui: Korea kaskazini imetekeleza majiribio kadhaa ya amkombora yake ya masafa marefu mnamo 2017

Satelaiti za kijasusi  zimegundua shughuli zinazoendelea katika eneo ambako kumetengezwa makombora ya masafa marefu, maafisa wa Marekani wameliambia Washington Post.

Shirika la habari la Reuters linamnukuu afisa huyo akisema kuwa haijulikani wazi ni kwa kiwango gani shughuli hiyo imeendelea.

Rais Donald Trump amekutana na kiongozi wa Korea kaskazini Kim Jong-un mnamo Juni.

Baada ya mkutano wa kwanza, viongozi hao wawili waliahidi  kushughulika kuhakikisha wanasitisha matumizi ya silaha za nyuklia. Trump alisema Korea kaskazini, 'sio tishio tena la nyuklia'.

Lakini Trump alishutumiwa nyumbani kwa 'kuafikiana kwa mdomo'  pasi kufikia makubalino  madhubuti  kutoka kwa Kim ya kusitisha mipango na matumizi ya nyuklia.

Kim na Trump kabla ya mkutano wao Singapore

Taarifa za hivi punde zinasema nini?

 Siku ya Jumatatu gazeti la Washington Post limewanukuu maafisa wanaosema Korea kaskazini inaeonekana  kuunda kombora moja au amawili  ya masafa marefu katika kiwanda cha  Sanumdong karibu na mji mkuu Pyongyang.

Kiwanda hicho kiliunda kombora la kwanza la masafa marefu la nchi hiyo  lililo na uwezo wa kufika  Marekani, gazeti hilo linaongeza.

Kwa mujibu wa Reuters, picha za satelaiti, zinaonyesha magari  yakiingia na kutoka kwenye kiwanda hicho , lakini sio kiwango cha ujenzi huo wa makombora.

 Hizi sio taarifa za kwanza kuwa Korea kaskazini  huenda inaendelea na uundaji wa mpango wake wa silaha, na kutilia shaka  athari halisi  ya mkutano wa Singapore.

Mwishoni mwa mwezi Juni vyombo vya habari Marekani viliangazia taarifa  zinazotokana na uvujaji wa taarifa za ujasusi  zinazoashiria kuwa kaskazini ingali  inaendeleza shuguli zake za kurutubisha nyuklia katika viwanda vyake miongoni mwa shughuli nyingine.

Wiki iliyopita Mike Pompeo amewaambia Maseneta kuwa viwanda vya Korea kaskazini "vinaendelea kurutubisha kemikali za nyuklia" zinazotumika kuunda silaha.

\nMaudhui yaliyotangulia yanaweza kufupishwa kama ifuatavyo:
Korea kaskazini inaonekana kuwa inaunda makombora mapya  licha ya kuidhinisha uhusiano mwema na utawala wa Trump, vyombo vya habari vinaripoti.